शिवद्वार(सं.)। स्थानीय कोतवाली क्षेत्र के दीवां गांव में मंगलवार को ग्राम प्रधान की कुछ लोगाें ने जमकर धुनाई कर दी, जिससे वह बुरी तरह घायल हो गए। घटना केे बारे में बताया जाता है कि मंगलवार को सुबह दस बजे दीवां ग्राम प्रधान लाल बहादुर यादव भगवंती देवी का विधवा पेंशन फार्म का सत्यापन करने गए थे। वापस आते समय रामविलास पुत्र बनवारी एवं सुनील कुमार पुत्र श्यामू नशे की हालत में ग्राम प्रधान से भिड़ गए। कहासुनी होते होते दोनों पक्ष में मारपीट हो गई, जिससे लाल बहादुर बुरी तरह घायल हो गए। देखते ही देखते गांव के लोगों का मजमा लग गया। ग्रामीणों ने बीच बचाव कर प्रधान को किसी तरह बचाया। ग्राम प्रधान का आरोप है कि हमलावर नशे में थे। ग्राम प्रधान ने घोरावल कोतवाली में एनसीआर दर्ज करा दिया। आरोपी पुलिस की गिरफ्त से बाहर था।